kardosdrur/scandi-wiki huggingface dataset:
Jacob Peter Bonar

Jacob Peter Bonar (født 1659 i Bremen Stift, død 3./4. februar 1717) var en dansk officer.

Han var en søn af Wilhelm (William) Bonar til Gnadenfeld (1624-1674) af skotsk adelsslægt, oberst i svensk tjeneste i Trediveårskrigen, og Elisabeth von Bronsart. Bonar kom først i brunsvig-lyneborgsk tjeneste, men blev 1681 ansat i den danske hær som premierløjtnant i Kongens Livregiment til Fods (Livgarden). Året efter blev han kaptajn og kompagnichef ved samme afdeling og fik 1692 tilladelse til at gå i fremmed krigstjeneste. Efter nogle års forløb vendte han tilbage og var 1699 til stede ved Christian V's begravelse. Da kongen af Danmark 1701 overlod England og Holland en stor del tropper til hjælp i Den Spanske Arvefølgekrig, fandt der store hvervinger sted, og kongen sluttede således også et forbund med formynderne for de unge hertuger af Württemberg-Oels, ifølge hvilket det blev overdraget Bonar, som 1701 var blevet oberst, at oprette et infanteriregiment i hertug Frederiks og et dragonregiment i hertug Christian Ulriks navn, hvilke han skulle kommandere, til hertugerne var myndige og selv kunne overtage kommandoen. Regimenterne blev indlemmede i hjælpetropperne 1701 og 1703 og tog fra nu af del i kampene i Holland og Flandern. Bonar kommanderede personligt først dragonregimentet og indlagde sig især ære i slaget ved Ramillies 1706, men da den unge hertug selv overtog sin afdeling 1709, kommanderede han infanteriregimentet til 1710, da hertug Frederik også selv overtog dette. Bonar blev samme år udnævnt til brigader, i hvilken egenskab han deltog i krigen til dens slutning 1714. Samme år blev han generalmajor og kommandant i Kastellet ved København, en i disse år meget betroet og ansvarsfuld post, da Carl XII pønsede på at gøre landgang på Sjælland. Den svenske feltmarskal grev Magnus Stenbock var, efter at være blevet dansk krigsfange ved Tønning, i nogen tid fængslet i Bonars hus, indtil han, da det blev oplyst, at han lagde planer til at undvige, blev hensat i Kastellet. Bonar, der som kommandant var medlem af den kommission, som skulle undersøge de nævnte planer og tage de fornødne forholdsregler imod hans undvigelse, lader til – trods alle beskyldninger i samtidige svenske skrifter – at have vogtet sin mærkelige fange med lige så megen humanitet som omhyggelighed. De døde begge samme år, 1717. Bonar havde imidlertid den 29. september 1716 fået afsked og "i naade" 600 rigsdaler i årlig pension, som han kunne nyde i Holland eller andetsteds.

Han var gift med lisabeth Amalia Schenck von Winterstedt, der levede endnu 1755.

Kilder 
 
 

Generalmajorer fra Danmark
Kavaleriofficerer fra Danmark
Danskere i 1600-tallet
Danskere i 1700-tallet
Personer i Den Store Nordiske Krig fra Danmark-Norge
Pulled pork

Pulled pork er en amerikansk ret fra sydstaterne. Den består af svinekød (nakkesteg) som krydres med en "Dry rub" (tør krydderiblanding), og derefter lægges på køl i 4-12 timer (oftest natten over). Herefter langtidssteges kødet i 10-15 timer ved temperaturer mellem 110-130°, og den lange tilberedningstid ved de lave temperaturer gør kødet så mørt, at det kan "trækkes" fra hinanden - deraf navnet Pulled pork.

Tilberedning & Serveringsmuligheder 
Nogle mener, det bedste resultat opnås ved tilberedning på grill, da det efter sigende giver kødet en mere røget smag . Retten kan dog også laves i ovnen, i en slow-cooker eller i en Sous Vide. Hvor nakkefilet er den mest populære udskæring at anvende i Pulled pork, så kan flere udskæringer fra grisen anvendes, såfremt de ikke er magre, og har lidt bindevæv. Gode velegnede udskæringer er ribbensteg, flæsk, slag og skank .

Pulled pork serveres ofte med coleslaw eller i en burger, man kan også bruges sammen med nachos, på pizza, i fajitas mm.

Variationer 
Mange typer kød kan langtidssteges, indtil det får så mør en tekstur, at det kan trækkes fra hinanden. Det gælder bla.

 Pulled Beef 
 Pulled Chicken 
 Pulled Turkey 
 Pulled Laks 
 Pulled Lam 
 Pulled Duck 

Derudover findes der også færdiglavede versioner af retten fra hhv. Tulip  og Jensensfood .

Noter

Eksterne henvisninger 

Kødretter
Mad fra USA
Frederik Bardenfleth

Frederik Bardenfleth er navnet på flere personer:

 Frederik Bardenfleth (gehejmeråd) (1734-1800) – dansk gehejmeråd
 Frederik Bardenfleth (officer) (1781-1852) – dansk officer og kammerherre (Frederik Løvenørn Bardenfleth)
 Fritz Bardenfleth (1835-1890) – dansk amtmand (Johan Frederik Bardenfleth)
 Frederik Bardenfleth (søofficer) (1846-1935) – dansk søofficer og kammerherre (Frederik Carl Christian Bardenfleth)
Geavdnjajávri

Geavdnjajávri er en sø i Bardu kommune i Troms og Finnmark fylke i Norge, beliggende lige syd for Altevatnet, nær grænsen til Sverige. Søen har afløb til elven Gulmmaeeatnu, som løber til søen Leinavatn, og videre til Altevatnet. Altevatnet afvandes af Barduelva der løber til Målselva .
Søen ligger i Rohkunborri nationalpark,der blev etableret i 2011.

Eksterne kilder og henvisninger 

Bardu
Søer i Troms og Finnmark
Grindløse-Klinte-Nørre Sandager Pastorat

Grindløse-Klinte-Nørre Sandager Pastorat er et pastorat, beliggende i Bogense Provsti i  	Fyens Stift. Det består af følgende sogne:

 Grindløse Sogn
 Klinte Sogn
 Nørre Sandager Sogn
 
Fyens Stift
Pastorater i Folkekirken
SYBO Games

SYBO Games er et uafhængigt spiludviklingsfirma med hovedkvarter i København. Firmaet er kendt for at udvikle spilapplikationen Subway Surfers sammen med Kiloo. Spillet er det klart mest spillede spil nogensinde lavet i Danmark.
Subway Surfers er skabt i Unity og handler om en graffiti-ballademager, som flygter fra en sikkerhedsvagt.
En uge efter udgivelsen af Subway Surfers, havde gratisspillet til iOS tre millioner downloads, og var det mest hentede spil fra Appstore i 20 lande. 

En måned senere nåede Subway Surfers 9,2 millioner downloads.
Fire måneder senere var spillet klar til Android, hvor det hurtigt spredte sig. 
Otte måneder efter udgivelsen, ramte Subway Surfers 100 millioner downloads, som stadig stiger.

Historie

Bodie Jahn-Mulliner og Sylvester Rishøj Jensen, som kender hinanden fra den førende animationsskole i Danmark The Animation Workshop, grundlagde SYBO Games i 2010, efter at have vundet førstepræmie for bedste animationsfilm ved Hamborg Animation Awards 2009.

Ligesom spillet Subway Surfers, handlede filmen om en ung graffiti-ballademager, som måtte løbe væk fra en jernbane-sikkerhedsvagt og hans hund. Da spiludviklerne pitchede ideen for Det Danske Filminstitut endte de med at blive støttet af New Danish Screen-spilordningen, hvilket resulterede i spiludgivelsen tre år senere.

I dag laver spiludviklerne løbende opdateringer til Subway Surfers, mens de også laver andre spil til mobiltelefoner og tablets.

Referencer

Eksterne henvisninger
SYBO Games hjemmeside

Computerspilsvirksomheder i Danmark
Etableret i 2010
Virksomheder i København
Cuba ved sommer-OL 2012

Cuba deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne

Lande ved sommer-OL 2012
2012
Georg Solti

Sir Georg Solti, KBE (; født 21. oktober 1912 i Budapest, død 5. september 1997 i Antibes) var orkester- og operadirigent, der var bedst kendt for sit samarbejde med operaerne i München, Frankfurt og London og som en længe virkende musikdirektør for Chicago Symphony Orchestra. Med 31 Grammy-priser er han den, der har vundet 2. flest i historien, næst efter Beyonce med 32 i 2023.

Historie 
Solti var født i Budapest, hvor han studerede under Béla Bartók, Leo Weiner og Ernő Dohnányi. I 1930'erne var han repetitør ved Den ungarske Statsopera og arbejdede for Arturo Toscanini ved Festspillene i Salzburg. Hans karriere blev afbrudt af nazismens fremgang, og fordi han var jøde flygtede han fra de antisemitiske love i 1938. Efter at have dirigeret en sæson af russiske balletter i London på Royal Opera House, fandt han tilflugt i Schweiz, hvor han blev resten af 2. verdenskrig. Da det var ham forbudt at arbejde som dirigent dér, tjente han til dagen og vejen som pianist.

Efter 2. verdenskrig 
Efter krigen blev Solti musikdirektør for Bayerische Staatsoper i München i 1946. I 1952 flyttede han til Oper Frankfurt, hvor han var chef gennem ni år. Han fik vesttysk statsborgerskab i 1953. I 1961 blev han musikdirektør for Covent Garden Opera Company i London. Under sin tiårige embedstid indførte Solti forandringer, der løftede standarden til internationalt niveau. I hans tid som musikdirektør blev selskabets status hævet ved tildeling af titlen The Royal Opera. Han blev britisk statsborger i 1972.

I 1969 blev Solti udnævnt til musikdirektør for Chicago Symphony Orchestra, en stilling han bestred i 22 år. Han genoprettede orkestrets omdømme, efter det havde været aftagende i det meste af det foregående årti. Ved sin pensionering i 1991 blev Solti orkestrets æresmusikdirektør. I sin tid ved orkestret i Chicago havde han også kortere perioder ledet Orchestre de Paris og London Philharmonic Orchestra.

Han var kendt for den intensitet, hvormed han skabte musik i sine tidlige år og blev mere afdæmpet i sine senere år. Han indspillede mange værker to og tre gange på forskellige tidspunkter gennem sin karriere og var en meget produktiv kunstner med mere end 250 optagelser, heraf 45 komplette operasæt. Den hans mest kendte optagelse er Deccas komplette Richard Wagners Der Ring des Nibelungen indspillet mellem 1958 og 1965. Dette sæt er to gange blevet kåret til den bedste optagelse nogensinde ved afstemninger lavet af tidsskriftet Gramophone i 1999 og BBCs Music Magazine i 2012.

Litteratur

Eksterne henvisninger 
 

 Officiel hjemmeside 
 The Solti Foundation 

Dirigenter fra Ungarn
Personer fra Budapest
Personer tildelt Commander of the Order of the British Empire
Jøder fra Ungarn
Modtagere af Léonie Sonnings musikpris
Gjellergaard

Gjellergaard er en gård beliggende på Gjellerodde mellem Lem Vig og Gjeller Sø, cirka 5 km nord for Lemvig i et naturskønt område, nær Nissum Bredning i Limfjorden. Gården, der er en tidligere vestjysk fiskerbondegård, er omdannet til et lokalt hjemstavnsmuseum.
Gården der ejes af Lemvig Kommune, blev restaureret 1992-1993, og er drevet af Foreningen Gjellergaard, for en stor del på frivillig basis af lokale kræfter.

Gjellergaard er et levende museum med arbejdende stande i åbningstiden.

Gjellergard ligger få hundrede meter fra Thøger Larsens mindesten på Gjellerodde.

Eksterne henvisninger 
 Museum, Lemvig - Hjemstavnsgården Gjellergaard - hjemmeside

Bygninger, konstruktioner og anlæg i Lemvig Kommune
Museer i Region Midtjylland
Andorra ved sommer-OL 2012

Andorra deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
The Impossible

The Impossible er en engelsksproget spansk film fra 2012 med Naomi Watts og Ewan McGregor i hovedrollerne.

Eksterne Henvisninger 

Katastrofefilm
Film fra Spanien
Engelsksprogede film
Film fra 2012
Knud Fladeland Nielsen

Knud Fladeland Nielsen (født 30. september 1953 i Nykøbing Mors) er en dansk arkitekt.

Han tog afgang fra Kunstakademiets Arkitektskole 1986 og har været gæstelærer ved Facolta di Architettura, Politecnico di Milano, Milano, Italien, 1990, projektlærer på Danmarks Designskole 1992-96, timelærer på Kunstakademiets Arkitektskole 1992-94 og har været lektor ved Kunstakademiets Arkitektskole siden 1994. Derudover har han en række tillidshverv og har modtaget et lang række udmærkelser.

I 2000 vandt han konkurrencen om et nyt hus til Hotel Pro Forma.

Hæder 
 1988: Architect, Friherre Theophilos Hansens Rejselegat
 1989: Tildeling fra Danmarks Nationalbanks Jubilæumsfond af 1968
 1989: Tildeling fra Margot & Thorvald Dreyers Fond
 1989: Det Italienske Statsstipendium fra Det Italienske Kulturinstitut
 1990: Tildeling fra Lemvigh Müller & Munck A/S' Fond
 1991: Arkitekt, Professor Chr. L. Thurens Mindelegat
 1991: Tildeling fra Direktør, dr. techn. A.N. Neergaard og Hustrus Fond
 1991: Tildeling fra Akademiraadets Rejsefond
 1992: Tildeling fra Statens Kunstfond
 1994: Bikubens Boligfonds Rejselegat
 1995: Merete og Helge Finsens Hæderslegat
 1995: Statens Kunstfond, arbejdslegat
 1995: Statens Kunstfond, rejselegat
 1996: Statens Kunstfonds 3-årige arbejdslegat
 2000: Tildeling fra Ny Carlsbergfondet
 2000: Tildeling fra Margot & Thorvald Dreyers Fond
 2001: Eckersberg Medaillen
 2001: Margot & Thorvald Dreyers Ærespris
 2001: Tildeling fra Sophus Fonden
 2001: Tildeling fra Danmarks Nationalbanks Jubilæumsfond af 1968
 2002: Tildeling fra Margot & Thorvald Dreyers Fond
 2002: Tildeling fra Statens Kunstfond
 2004: Statens Kunstfonds livsvarige ydelse

Kilder 
 Knud Fladeland Nielsens hjemmeside

Arkitekter fra Danmark
Modernistiske arkitekter
Kunstnere på finansloven
Danskere i 1900-tallet
Danskere i 2000-tallet
Modtagere af Eckersberg Medaillen
Ansatte ved Kunstakademiets Arkitektskole
Personer fra Nykøbing Mors
Personer i Kraks Blå Bog
San Marino ved sommer-OL 2012

San Marino deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
San Marino ved sommer-OL
Malta ved sommer-OL 2012

Malta deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Mongoliet ved sommer-OL 2012

Mongoliet deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne

Noter 

Lande ved sommer-OL 2012
2012
Tre dage ved Panne 2013

Tre dage ved Panne 2013 er et belgisk etapecykelløb på den UCI Europa Tour 2013.

Teams

23 hold var inviteret til at deltage: 10 UCI ProTeams, 11 UCI Professional Continental Teams og 2 UCI Continental Teams.

Race overview

Referencer

UCI Europe Tour 2013
2013
Abbas 1. af Persien

Shāh ‘Abbās den store (; 27. januar 1571 – 19. januar 1629), eller Shāh ‘Abbās I, var Shah af Iran og regnes generelt for den stærkeste leder af Safavideriget. Han var tredje søn af Mohammed Khodabanda.

Abbas kom på tronen i en urolig tid i Iran. Under hans svage far blev landet splittet mellem de forskellige fraktioner af Qizilbash-hæren, der bl.a. dræbte Abbas' mor og storebror. Irans fjender, det Osmanniske Imperium og usbekerne, udnyttede det politiske kaos til at erobre dele af landet. I 1587 afsatte en af Qizilbashs ledere, Murshid Qoli Khan, Mohammed Khodabanda i et kup og indsatte hans søn, den 16-årige Abbas, på tronen. Men Abbas var ingen marionet, og snart tog han selv magten. Han reducerede Qizilbash's indflydelse i regeringen og militæret og reformerede hæren, så han kunne bekæmpe osmannerne og usbekerne og generobre Irans tabte provinser. Han tog også land tilbage fra portugiserne og mogulerne. Abbas var en stor bygherre og flyttede landets hovedstad fra Qazvin til Isfahan.

Enevælde

Abbas tager kontrol 

Riget som Abbas arvede var i en desperat tilstand. Osmannerne havde besat store områder i vest og nord-vest, og uzbekerne havde halvdelen af Khorasan i nordøst. Iran blev sønderrevet af de forskellige fraktioner af Qizilbash, der havde hånet kongens autoritet ved at dræbe dronningen i 1579 og storvesiren i 1583.

Først hævnede Abbas sin mors mord ved at henrette tre af hovedmændene og landsforvise fire andre. Hans næste udfordring var at frigøre sig fra Murshid Qoli Khan. Imens uzbekerne fortsatte deres erobring af Khorasan, hørte Abbas, at de belejrede hans gamle ven Ali Qoli Khan Shamlu i Herat. Han bønfaldt Murshid om at gribe ind. Af frygt for at få en rival gjorde Murshid intet før Herat var faldet, og usbekere havde slagtet hele befolkningen. Abbas planlagde at hævne drabet på Ali Qoli Khan og han fik fire Qizilbash ledere til at dræbe Murshid den 23. juli 1589. Uden Murshid kunne Abbas nu regere Iran.

Abbas besluttede at genoprette ro og orden i Iran, før han tog fat på de udenlandske angribere. Til dette formål indgik han en ydmygende fredstraktat med osmannerne i 1589-1590, som gav dem provinserne Aserbajdsjan, Karabagh, Gandja og Qarajadagh samt dele af Georgien, Luristan og Kurdistan.

Omdannelse af militæret 
Abbas have brug for tid til at reformere militæret inden han effektivt kunne konfrontere de ottomanske og usbekiske hære.

Abbas forøgede bl.a. antallet af kanoner han havde rådighed over, så kan kunne bruge op til 500 kanoner i et enkelt slag. Abbas fik også mulighed for at trække på militære råd fra en række europæiske udsendinge, særligt den engelske eventyrer Sir Anthony Shirley og hans bror Robert Shirley, der ankom i 1598 som udsendinge fra Jarlen af Essex på en uofficiel mission for at overtale Persien til at gå ind i en anti-Ottomansk alliance. Sir Anthony Shirley rejste sammen med sin persiske hustru Teresa Sampsonia på flere diplomatiske missioner til Europa på vegne af Persien og Abbas 1.

Noter

Litteratur 
 
 
 

Safaviderne
Personer i Irans historie
Kammerslusen (Ribe Å)

Kammerslusen er navnet på den sluse der ligger ved Ribe Ås udløb i Vadehavet. Den blev bygget i 1912 i forbindelse med anlæggelse af et havdige 1911-1915 der blev opført efter flere stormfloder med vandstand helt op til 4,41 meter over daglig vande i Ribe; Det 15 km lange dige, der gik fra ladepladsen Roborghus ved Tjæreborg i nord, til Vester Vedsted i syd, skulle sikre de lavtliggende områder bagved mod oversvømmelse og stormflod. Slusen, der består af to sæt porte, skal bringe skibene fra et vandstandsniveau til et andet og udligne den normale tidevandsforskel i Vadehavet på cirka to meter. 

Ribe Å har gennem historien været byen Ribes livsnerve og vigtigste transportvej, men større skibe, svigtende vanddybder, sandbarrer, besværlige åslyng med mere, gjorde det efterhånden vanskeligt at besejle åen, og dens ydre løb blev allerede i 1855 placeret i den gravede kanal, hvor den stadig løber.

I tilknytning til slusen opførtes også nogle boliger til slusens personale, der stadig er bevarede. Inden for slusen findes et rekreativt miljø med en restaurant og en række små fritidshuse placeret på den umatrikulerede nordre bred af kanalen med små anløbsbroer for sejlskibe og motorbåde. Kanalens sydlige bred er også udstyret med bådebroer, der benyttes af Ribe Sejlklub.

Ribe Kammersluse som udflugtsmål 
Ribe Å har altid været et yndet udflugtsmål for ripenserne. Især tiden før det var muligt at køre i bil hele vejen ud til slusen, var sejlads på åen populært.

Kanalhuset 

I forbindelse med den gravede kanal i 1855, blev der bygget et lille hus, der kunne benyttes som beværtning. Kanalhuset blev snart et eftertragtet udflugtsmål, eftersom der ikke var så mange alternativer.

Det første hus var bygget tæt på åens bred. Men efter et antal stormfloder, flyttede man i 1882-83 huset nogle få meter højere op i landskabet, ca 45 meter fra åen.

Kanalhuset var i Mikkelsens slægt i de fleste af årene. Hans Thøgersen Mikkelsen overtog huset i 1874 og drev huset til sin død i 1925. Herefter overtog enken, Maren Mikkelsen. Hun drev huset til sin død i 1937. De senere år med hjælp fra sin søn Marius Mikkelsen og hans hustru, som herefter overtog huset.

Sort Sol 
I foråret og efteråret, når stærene trækker henholdsvis nord og syd på, kan man være heldig at opleve fænomenet Sort Sol her.

Litteratur 
Af Ribe Kanalhus' Saga af K.H. Rosenstand

Eksterne kilder og henvisninger 
 Ribe Kammersluse og det rekreative miljø ved samme vadehavet-kulturarvsatlas, kulturstyrelsen.dk
 1001fortaellinger på kulturarv.dk

Bygninger, konstruktioner og anlæg i Ribe
Bygninger, konstruktioner og anlæg i Esbjerg Kommune
Lokaliteter i Esbjerg Kommune
Sluser i Danmark
Transport i Ribe
Kammerslusen

Navnet Kammerslusen kan henvise til flere artikler:
 Kammerslusen (Ribe Å)
 Kammerslusen (Silkeborg)
National (album)

National er det syvende studiealbum fra den danske pop/rock-gruppe Love Shop, der udkom den 5. maj 2003 på MNW. Albummets titel er et oprør mod daværende formand for Dansk Folkeparti, Pia Kjærsgaard, som ifølge Hilmer Hassig har patent på det danske flag: "Den del af det politiske spektrum har jo fået patent på de rød/hvide farver. Når man ser noget så stort og klassisk som det danske flag, så forbinder man det med højrefløjen, småracisme og en meget regressiv stillingtagen til, hvad det vil sige at være danske. Det vil vi gerne gøre op med."

National er det sidste Love Shop-studiealbum med sangskriver og guitarist Hilmer Hassig, der forlod gruppen i 2004.

Spor

Medvirkende 
Hilmer Hassig – producer, mixer, tekniker
Jens Unmack
Henrik Hall
Peter Mark – trommeteknik
Jan Eliasson – mastering
Mikkel Damgaard – keyboard
Thomas Duus – trommer
Poul Kristian – keyboard, kor
Mark Linn – kor
Nanna Lüders – kor
Freddie Pedersen – trommer
Thomas Risell – bas
Finn Vervohlt – guitar
Sabine Bretschneider – 2. violin
Anton Lasine – 1. violin
Anne Lindeskov – viola
Juliane von Hahn – cello
Anders P. Jensen – strygerarrangement

Hitlister

Referencer 

Album fra 2003
Love Shop-album
Nils-Ole Lund

Nils-Ole Lund (født 20. august 1930 i Ribe, død 2. januar 2021) var en dansk arkitekt, rektor og professor.

Uddannelse 
Han var søn af rektor Erik Lund, blev student 1948 fra Fredericia Gymnasium og tog afgang fra Kunstakademiets Arkitektskole 1953. Lund var bosat i i Norge 1955-73, studerede hos Arne Korsmo og Knut Knutsen i Oslo 1955-56, opholdt sig hos Lennart Tham i Stockholm 1956, drev egen tegnestue i Skedsmo 1965-73 og var sammen med Leif Olav Moen arkitekt for det historisk-filosofiske fakultet ved Oslo Universitet. Desuden var Lund arkitekt for ny bydel, Skjetten, uden for Oslo. I årene 1955-68 gennemførte han studierejser til Jugoslavien og Grækenland (1957), Japan og Rusland (1962), USA (1967 og 1976), Ægypten, Ghana og de fleste europæiske lande.

Karriere 
Han var docent ved arkitektafdelingen på Norges tekniske højskole 1963-65. 1965 blev han professor ved arkitektskolen i Aarhus og var arkitektskolens rektor fra 1972 til 1985.

Lund har også været gæsteprofessor ved arkitektskolen ved Washington University, Saint Louis, USA 1976 og præsident for Den europæiske Arkitektskoleforening 1987-91.

Nils-Ole Lund har været arkitekturanmelder ved Arkitekten, Arkitektur og Byggekunst, formand for redaktionsudvalget for Arkitekten fra 1989 og medlem af planlægningsrådet for den højere uddannelse. Han har skrevet en række bøger om den skandinaviske arkitekturtradition og dens arkitekter og om arkitekturteori.

Hæder 
Han modtog C.F. Hansens Præmie 1959, Lars Backers Legat 1962, Herm. M. Schirmers Legat 1962 og blev æresdoktor ved Lunds Universitet 1995. 2001 modtog han N.L. Høyen Medaljen, og siden 2012 har han været på finansloven.

Lund blev siden 1. juni 1968 gift med cand.mag. Anne Siri Bryhni.

Forfatterskab 
 Teoridannelser i arkitekturen, 1970.
 Bybygning, 1982.
 Collage Architecture, 1990.
 Nordisk arkitektur, 1991, 3. udgave 2008 (også engelsk udgave) 
 Arkitekt Henning Larsen 1996.
 Bygmesteren C.F. Møller, 1998.
 Arkitekturteorier siden 1945, 2001, 4. udgave af Teoridannelser i arkitekturen
Desuden adskillige faglige artikler

Referencer

Eksterne henvisninger 
 
 Biografi hos Statens Kunstfond 
 Nekrolog hos Arkitektforeningen af Kim Dirckinck-Holmfeld

Kunstnere på finansloven (afdøde)
Arkitekter fra Danmark
Modernistiske arkitekter
Faglitterære forfattere fra Danmark
Danskere i 1900-tallet
Danskere i 2000-tallet
Ansatte ved Arkitektskolen Aarhus
Personer i Kraks Blå Bog (afdøde)
Æresdoktorer ved Lunds Universitet
Biografiforfattere fra Danmark
Ansatte ved Norges teknisk-naturvidenskabelige universitet
Personer fra Ribe
Modtagere af N.L. Høyen Medaljen
Studenter fra Fredericia Gymnasium